Järgnev saade on valminud tänu J.Meyeri teenistuspartnerite toele
Usun, et peame käima elus mõned korrad ninali,
sest kuidas muidu õpiksime mingitki alandlikkust,
kui kõik, mida teeme, alati täiuslikult välja kukuks
ja me oleks alati tugevad.
Peame usaldama Jumalat kõiges, mis me elus toimub!
"Issand on mu karjane!" Psalmid 23.
Ta on hea karjane, kes ei hülga mind iialgi.
Ta hoiab alati oma pilgu sinu ja minu peal.
Vaatame 1 Moosese 28:15.
Kui see salm sind ei tröösti,
siis mul pole aimugi, mida sulle täna jagada.
Oleksin sõnatu ja see juba ütleks midagi.
"Ja vaata, mina olen sinuga
ja hoian sind kõikjal, kuhu sa lähed,
ning toon sind taas sellele pinnale,
sest ma ei jäta sind maha,
kuni olen teinud, mis ma sulle olen öelnud!”
Kui palju kordi olen ma pidanud seda salmi lugema,
kui olin kaotanud lootuse unistuste ja igatsuste osas oma elus,
kuna midagi ei näinud sündivat.
Tead, mis?
Sa pead sõdima Saatana vastu Jumala Sõnaga.
Kui tunned, et oled tunnete poolest täiega nullis,
ära püüa vaid kuidagi rõõmsaks saada vaid pöördu Jumala Sõna juurde.
Uuri seda piisavalt, et teada, milliste salmide juurde pöörduda.
Pane mängima mõned rõõmsad laulud
ja anna Saatanale Jumala Sõnaga tuld.
Ära vaid istu seal, lastes tal omal pea maha võtta,
või vajudes nii sügavale auku,
et sinu välja saamiseks kuluks terve nädal ja armee kristlasi.
Meil on täna vaid üks õhtu, nii et peame andma tuld!
Aamen?
"Jaa vaata, mina olen sinuga."
"Mina olen sinuga."
Jumal on koguaeg sinuga - tunned sa siis seda või mitte.
Piiblis muide pole ühtki tõlget "tundjate" kohta.
Sa magasid selle maha praegu, kas pole?
Ja mina veel arvasin, et tegin toredat nalja.
Naljakas, et kui ma ei tee nalja, on kõik nii naljakas
ja kui ma teen nalja, ei naera keegi.
Tugineme liiga palju oma tunnetele.
"Ma lihtsalt ei tunne, et Jumal oleks minuga."
Sa ei pea ütlema Talle, mida tunned, vaid mida tead.
"Jumal, vahet pole, mida ma tunnen, sest tean, et oled minuga,
kuna Su Sõna ütleb nii."
Ja kui hakkad ütlema: "Ma tean, et oled minuga",
jõuavad su tunded sellele teadmisele järgi.
Jumala süsteemis tuleb usk alati enne ja tunded võtavad sellele järgi.
"Ja vaata, mina olen sinuga ja hoian sind kõikjal, kuhu sa lähed...
Ma ei jäta sind maha, kuni olen teinud mis ma sulle olen öelnud!”
Psalm 121 räägib Jumala alalhoidvast väest.
"Ei ta lase su jalga vääratada, ei su hoidja tuku."
Olin mõni päev tagasi telesalvestusel, õpetades Matteuse 6 ptk'i põhjal.
Vaatame seda korra.
Seal on öeldud,
et me ei peaks muretsema mitte millegi pärast,
sest kui Jumal kannab hoolt lindude eest,
kannab Ta seda ka meie eest,
sest kas me pole mitte väärtuslikumad kui linnud!
Ütle: "Olen väärtuslikum kui lind."
Mulle meeldib see!
Matteuse 6:26 "Pange tähele taeva linde..."
Mine tea, ehk siit saigi linnuvaatlus alguse?
"Pange tähele taeva linde:
nad ei külva ega lõika ega kogu aitadesse,
ning teie taevane Isa toidab neid.
Eks teie ole palju enam väärt kui nemad?"
Aamen?
Salm 30 räägib aga rohust:
"Kui aga Jumal nõnda rüütab väljal rohtu,
mis täna on ja homme visatakse ahju,
eks siis veelgi enam teid, te nõdrausulised!"
Ütle: "Olen väärtuslikum kui rohi."
Mulle meeldib ka Luuka 12:7
"Isegi teie juuksekarvad on kõik ära loetud.
Ärge kartke, te olete enam väärt kui hulk varblasi!"
Enne seda on veel öeldud,
et ükski neist varblastest ei ole unustatud Jumala ees!
Jumala pilk on sinu peal ja Ta kannab hoolt su eest.
Aamen?
Jumalal on plaan su jaoks, isegi, kui sa ei tea, mis see veel on.
Karjane märgistab iga oma lamba,
nii et kõik teaksid, et tegu on tema lammastega.
Seda nimetatakse lammaste kõrvade augustamiseks.
See klaas siin on märgistatud teekonna jaoks.
Me ei kasuta seda oma kontoris, sest see on teekonna klaas.
Sa tead, millega on tegu, kui see on märgistatud millekski.
Sind on eraldatud ühe kindla eesmärgi jaoks.
"See lammas on minu lammas!"
Piibli kohaselt on Püha Vaim meid samuti märgistanud ja kinnitanud
Mulle meeldib see!
Meid on märgistatud ja kinnitatud Püha Vaimu poolt.
Sa oled märgistatud mees ja naine,
mistõttu, kui Saatan hakkab meie kallal nokkima,
peame ütlema:
"Sa nokid Jumala poolt märgistatud naise kallal!"
"Sa nokid Jumala poolt märgistatud mehe kallal!"
See tähendab seda, et me pole normaalsed.
Oled sellest juba aru saanud nagunii, onju?
Kuid meid on eraldatud Jumala kasutusse.
Su eest on makstud üks hind ja sa oled Tema lammas,
mistõttu sa ei kuulu iseendale.
Nii et ära siis käitu nagu kuuluksid!
Ära käitu, nagu võiksid teha, mida iganes ja millal iganes!
Mõista, et oled ostetud Tema poolt ja kuulud Talle.
Ta on sinu Karjane ja sina Tema tall,
mistõttu Ta juhib sind imelistele rohelistele aasadele.
Kui Ta märgistab oma lambaid, kasutab Ta selleks nö tapmisnuga.
See on see, kuidas seda "lambamaal" kutsutakse -
tapmisnuga.
See on valulik protsess nii lamba kui karjase jaoks.
Ma ütlen nüüd midagi, mis teile eeldavasti ei meeldi
ja millest te aru ei saa,
mistõttu ärge mind siis kividega visake vaid andke mulle lihtsalt pisut aega.
Hea karjane armastab oma lambaid nii palju,
et laseb neil haiget saada nende hilisemaks hüvanguks.
Miks sa võtad oma lapse lemmikmänguasja ära?
Sest see on ainus viis panna teda sind kuulama.
Sa ei taha neile haiget teha,
kuid sa tead, et pead aitama neil küpseda ja täiskasvanuks saada.
"Miks küll Jumal ei jätnud mulle ühtki sõpra?
Otsustasin kristlaseks saada
ja kõik peavad mind nüüd mingiks Jeesus-friigiks.
Olen koguaeg üksi ja ma ei saa sellest aru, Jumal!
Arvasin, et oled hea mu vastu!"
Aga võib-olla on asi selles, et veedad aega kitsedega?!
Piiblis on öeldud, et kui Jeesus tagasi tuleb,
eraldab Ta lambad kitsedest,
mistõttu võib-olla Ta osutab sulle teene
ja eraldab sind juba praegu sinu kitsedest.
Jumal töötab me eludes, et saavutaksime vaimse küpsuse.
Ta armastab sind liiga palju, et jätta sind rahule!
Nii et vali oma valu!
Muutumise valu,
või mitte kunagi muutumise valu.
Kuid mind hirmutab mõte,
et ma elaks veel järgmised 20 aastat, olles samasugune nagu täna.
Ma tahan muutuda üha enam Kristuse sarnaseks,
mis tähendab, et pean laskma Jumalal teha oma tööd mu elus.
Sa võid muidugi mõelda, et see tapmisnoa jutt oli pisut karm.
Hea küll...
Koloslastele 3:5
"Seega surma!"
Kui sa mind ei usu, siis usud ehk Jeesuse sõnu?
"Surmake nüüd need võõrad ja surmavad kurjad himud,
mis hiilivad ringi te liikmete seas.
Kõik need loomalikud impulsid ja see, mis on maises mõttes te sees:
hoorus, rüvedus, kirg, kuri himu ja ahnus..." jne. jne.
Nii et Ta ütleb,
et kõik need lihalikud asjad peavad surema.
Neist peab lahti saama.
Need tuleb surmata.
Teate, mis on kergeim tee millegi tapmiseks?
Kui paljud teavad, mis see on?
Lõpeta selle toitmine!
Isegi umbrohi kuivab ära, kui see ei saa vett ega päikest.
Mis iganes asi sureb, kui sa sellele toidust ei anna.
Võtame mõne näite.
Mul oli väga halb komme haukuda oma mehele vastu.
Nüüd mul on lihtsalt imeväike probleem selles vallas.
Ma olen juba üsna tubli...
Olen ju üsna tubli?
Mul ei ole enam sellega probleemi?
Dave ütles, et ei ole. Aplaus talle!
Kuid ma lihtsalt ei suutnud oma suud kinni hoida.
Mulle pidi ikka see viimane sõna jääma.
Te muidugi pole sellised, aga ma...
Ja isegi, kui suutsingi suu kinni hoida ja olukorrast lahkusin,
pobisesin endamisi ikka: "Mis sa arvad, et sul on õigus või?"
Kuid mis juhtub, on see, et Püha Vaim on sinu sees,
kuid Saatan tuleb oma kiusatusega ja sa püüad olla väike, tubli talleke.
Sul on oma karjane, kellele tahaksid öelda: "Jaa!",
aga tegelikult ütled: "Aga, aga, aga..."
"Jumal, see lihtsalt pole aus!"
"Jumal, miks tema võib seda või toda?"
Tema aga tahab vaid kuulda: "Jah, Issand! Sinu tahe sündigu!
Küll Sina kannad hoolt kõige eest."
Aamen?
Nii et, kui Dave teeb midagi, mis mulle ei meeldi,
ma tunnen, kuidas sõnad tõusevad mööda mu jalgu.
On mul siin saatusekaaslasi?
Sa tunned, kuidas sõnad on teel,
kuid umbes keskkohta jõudes, annab Püha Vaim märku: "Ei, ei, ei!"
Sa tead seda, sest oled kuulnud seda sõnumit,
või ostnud vastavateemalise T-särgi.
Sa tead!
Nii et sul on murosa sekundist aega, kas lasta see põmaki välja endast
ja tunda end pärast halvasti, süüdi ja hukkamõistetuna.
Kuniks järgmise proovilepanekuni.
Jumal on nii vinge!
Sa ei põru kunagi -
pead vaid ühte ja sama testi ikka ja jälle uuesti läbima.
Kasvõi miljon korda!
Igal juhul, ma hakkasin paluma: "Jumal, aita, aita, aita!",
sest omas jõus sa seda ei suuda.
Kui püüad teha seda omas jõus, solvad Jumalat,
sest Ta tahab olla kaasas kõigega.
Nii on! Ta tahab olla kaasas kõigega.
Nii et saad öelda: "Jumal, aita mind, sest ilma Sinuta ma ei suuda."
Niimoodi paludes, isegi, et olukord on ikka väga raske,
suudad sa oma suu kinni hoida.
Võib-olla pead ruumist lahkuma, aga suudad vähemalt suu kinni hoida.
Nädala pärast juhtub sama asi ja sa teed jälle sama asja,
ainult seekord on see juba grammi võrra lihtsam.
Mitte oluliselt, aga grammi võrragi lihtsam.
Ja kui oled seda juba 100 korda teinud,
polegi see enam nii hull!
See on see, kuidas oma lihalikku loomust suretad.
Ja kui see teema on edukalt läbitud
ning sa hakkad endast juba üsna hästi arvama...
See on see, kuidas see käib.
Oletame, et mõni naine ütleb koguduses,
et tal on raske oma mehe osas suud kinni hoida,
siis sa ütled talle: "Tead, mis?"
Ja siis läheb võidu saavutamise õppetundide jagamiseks,
kus samas unustame mainida,
et meil kulus selle saavutamiseks 10 aastat kadalipu läbimist.
"Kõik, mis sa tegema pead, on vaid..."
Ma ei omandanud seda kõike mingist 1-eurosest õpikust -
olen selle kõik ise läbi elanud.
Seetõttu püüan teid säästa aastatepikkusest valust ja agooniast.
Efeslastele 1:13-14
"Kinnitatud tõotatud Püha Vaimu pitseriga;
selle Vaimu, kes on meie pärandi tagatis
omandi lunastamiseni."
Mitte keegi ei saa meid röövida Tema käest.
Aamen?
Me peame tundma end kindla ja turvalisena,
kuid samas peab su eesmärk olema jõuda sinna punkti,
kus tunned end kindla ja turvalisena ka siis,
kui lähed läbi ebakindlate ja arusaamatute olukordade.
Sest kui see ei toimi orus olles, ei toimi see ka kusagil mujal.
Aamen?
Nii et peame õppima minema olukordadest läbi,
jäädes samal ajal stabiilseks.
Jumal laseb meil minna läbi erinevatest asjadest,
kuid kuna Ta on hea karjane, ei tee Ta meile kunagi halba.
Isegi, et mõni asi võib hetkel tunduda halvana,
on see mõeldud meie kasuks tulevikus.
Mõistate te?
Vaatame Jesaja 43 ptk'i - see heidab kogu teemale pisut valgust
Kui ma vaid leiaks Jesaja raamatu sellest Piiblist!
Armas aeg!
Mul oleks vaja mingit elektrilist Piiblit,
et niipea, kui ütlen mõne salmi, lööb selle kohe automaatselt lahti.
Küll see tuleb! Muidugi.
Tänapäeval on palju häälele reageerivaid vidinaid.
Mõnest sellisest oleks abi.
Jesaja 41:10
"Ära karda, sest pole midagi karta, kuna mina olen sinuga.
Ära vaata hirmunult ringi ega ole kohkunud,
sest mina olen su Jumal.
Mina annan sulle jõudu ja muudan su tuimaks raskuste suhtes..."
Mis iganes raskusest sa ka läbi ei läheks -
Jumal annab sulle jõu selleks
ja peagi see ei tundugi enam raske,
ning sa suudad teha isegi midagi raskemat,
mis ka lõpuks ei häiri sind enam.
Ehk siis esimene kord, kui ma ei haukunud vastu Dave'le,
oli midagi, mille osas ma ei uskunud, et ma seda eales suudaksin.
Kuid kui aus olla, siis täna ma juba tean,
et kui meil tekkib sõnavahetus, ma tajun selle kohe ära.
Tean, et olen seda kõike juba kogenud
ja mul pole enam raske oma suud kinni hoida.
Mõned muud asjad võivad veel mu jaoks rasked olla
ja ma endiselt tegelen nendega.
Kuid ainus väljapääs millestki peitub sellest läbi minemises!
Ainus väljapääs millestki peitub sellest läbi minemises!
Me ei saa kunagi millestki vabaks selle eest põgenedes.
Me peame sellega silmitsi seisma, sotid selgeks saama ja ütlema:
"Ma suudan kõik Kristuses, kes on minu jõud." (Fil.4:13)
"Mina annan sulle jõudu ja muudan su tuimaks raskuste suhtes.
Jah, ma aitan sind.
Jah, ma hoian sind püsti ja alal oma õiglase võiduka parema käega."
Salm 15: "Ma teen sinust uue, värske ja terava vahendi,
millel on hambad.
Sa peksad mägesid kui reht ja jahvatad need väikeseks,
nii et neist jäävad järele vaid kui aganad."
Aamen?
Nüüd, kes iganes oleks võinud täna kõnelda või laulda siin,
kuid ma usun, et Jumal tõi mu siia, et aidata sind teatud teemadega;
et aidata sul olla küpsem kristlane ja juhtida sind suhtesse Jeesusega.
Nii et sa võid kõige selle põhjal öelda, et ma olen see värske, terav tööriist.
Kuid ma pidin lugema enne salmi 10, et jõuda salmini 15.
Mõistad sa?
Sul pole mingit õigust tõusta ja öelda kellelegi midagi
ilma Jumala võidmiseta.
Jah, sa võid küll öelda nii mõndagi,
aga kui tahad, et ka Jumala võidmine oleks selle üle,
siis Jumala väe kogemiseks oma elus tuleb maksta üks hind.
"Ma tugevdan sind keset raskusi...
Ma muudan su uueks ja teravaks tööriistaks,
millel on hambad
ning sa jahvatad mäed väikeseks,
muutes need kui tolmuks, mida saab ära puhuda.
Aamen.
Tead, mida üks võitud ülistusjuht suudab,
et hävitada Saatana teod inimeste eludes?
See on midagi muud, kui olla lihtsalt laulja.
Paljud oskavad laulda,
kuid kui sa avad oma suu Jumala võidmise all,
saavad inimesed terveks ja vabaks sidumistest,
masendus lahkub
ja inimestel tekkib igatsus ja janu teha midagi Jumala heaks.
Sa ei oskagi kedagi teist millestki läbi juhtida,
kui pole seda enne ise teinud.
"Mul pole millestki puudus, sest Issand on mu karjane.
Mul pole millestki puudus."
Mida imet see veel tähendab?
Tundub kuidagi igav, kui millestki poleks kunagi puudus.
Inimene, kes usaldab Jumalat, võib oodata ja tahta midagi,
kuid olla samas väga rahulolev keset seda ootust.
Taavet rääkis sellest, kuidas olla väike rahulolev talleke.
Piibel ütleb, et kannatlikkus toob täiuslikkuse ja terviklikkuse.
Ka selle, et sa ei taha midagi, või et sul pole millestki puudu.
Kannatlik inimene teab, et Jumal teeb seda, mis on õige
ja teeb seda õigel ajal ja õigel moel.
Taoline inimene ootab kannatlikult Jumala järele,
lootes Jumala parima peale,
sest ta teab, et kui ta võtaks ise üle, tuleks sellest vaid üks suur segadus.
Kannatlik inimene naudib homset oodates ka tänast.
Suuri asju oodates tunneb ta rõõmu ka väikestest asjadest.
Kui ma vaid saaks väita,
et ma nautisin aega, kui mu teenistus oli veel väike
ja ma kõnelesin vaid 10-15 inimesele.
Kuid ma ei nautinud.
Olin täiega õnnetu ja endast väljas.
Mul oli suur unistus ja visioon ja ma ei saanud aru, mis toimub?
"Miks, Jumal, miks? Miks mina? Miks mina?"
"Miks ja millal?"
Jah, ma sooviks, et oleksin olnud tookord targem,
mõistes, et ma ei saa Jumalat takka kiirustada
ja kui aeg käes, teeb Ta seda, mida vaid Tema teha saab.
Ja et iga päev, mille ära raiskad, ei tule enam kunagi tagasi.
Ma ei teadnud seda tookord, kuid ma tean seda täna
ja saan sellest ka teile rääkida.
Ja ma olen võidukas sellegipoolest,
sest Jumal kasutab mu vigu teie kasuks
ja see on kindlasti miski, mis ajab Saatanat marru.
Saatan on maruvihane, kui Jumal ja Tema riik
saavad kasu sinu halvimatest vigadest.
Nii et ära lase Saatanal nüpeldada end oma eksimuste pärast,
vaid kogu need kõik kokku, viies need Jumala ette ja öeldes:
"Ma annan Sulle kogu oma segaduse, et näha, kuidas Sa sellest ime lood!"
Jumalale pakub see pinget ja Ta asub tegutsema. Aamen?
Nii ei ole enam mingit hukkamõistu neile, kes on Kristuses,
mistõttu lase minevikul minna ja rühi kõige hea suunas, mis ootel!
Issand on meie karjane ja alati koos meiega.
Ja isegi, kui me ei koge Tema ligiolu, on Ta siiski meiega.
Täna pakume sulle võrratut õpetust Psalmid 23 põhjal.
Usun, et see on üks imeline salm, mis trööstib nii paljusid inimesi
ja omab väga sügavat tähendust.
Lisaks sellele pakume sulle "Kuuluta tõtt!" teemakaarte ja CD'd.
See on ka väga hea materjal.
Soovitan tihti inimestele,
kes püüavad ammutada midagi oma südamesse,
et nad kirjutaks piiblisalme välja
ja paneks neid erinevatesse kohtadesse oma kodus.
Me oleme selle töö nüüd ära teinud,
nii et saad need kaardid juba mööda kodu laiali laotada.
Nii et, kus iganes sa ka oma kodus ei liiguks -
need kaardid aitavad sul ammutada Jumala Sõna endasse.
Ma armastan Jumala Sõna, mis on drastiliselt muutnud mu elu.
Ma tean, et see on tõde ja tõde on see, mis teeb sind vabaks.
Palju lihtsam on öelda: "Jeesus on Issand!",
kui teha Temast oma elu Issandat.
Telli endale CD sari "Issand on mu karjane"
ja õpi, kui väärtuslik on järgida Kristust
ning usaldada Tema juhtimist.
Lisaks sellele saad veel endale "Kuuluta tõtt" teemakaardid ja CD.
Materjalid on tellitavad ekraanil oleva kodulehe kaudu.
Olen alati elevil juhtimiskonverentside üle.
Olen kuulnud palju head nende kohta
ja see on mu jaoks au ning eesõigus olla kaasas ja jagada neil.
Jagan elumuutvat õpetust,
tuues sinununi oma parima, mis mul pakkuda on.
Seetõttu tasub end juba varakult kirja panna.
Ära lükka seda edasi, kuigi Saatanale see meeldiks,
sest ta tahab, et unustaksime kogu loo ega osaleks sel mingil juhul.
Kuid tee oma plaanid juba täna,
tutvudes Joyce konverentsi kavadega tema kodulehel joycemeyer.org
Eluga käivad kaasas oma mured ja käänakud,
kuid kui sul on lootust,
on ka ootus, et midagi head saab sündima.
Ma ei ole heitunud ega masendunud,
vaid ma panen oma lootuse Jumalale,
uskudes, et midagi head saab sündima mu elus.
Jumal on hea ja Ta on hea ka minu vastu.
Uus raamat Joyce'lt, mis aitab ehitada üles lootust Jumalas
Tellitav Joyce'i kodulehelt.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele